1. aprilli ilm aastatel 2005-2019 (01.04.2019 09:51)
Kõige külmem Tallinnas -17,8°C (1865) Tartus -18,6°C (1963)
Kõige soojem Tallinnas +14,3°C (2008) Tartus +13,7°C (2008)
1.04.2018 oli siin aktiivse madalrõhkkonna põhjaserv. Seetõttu pilvisus tihenes ja õhtul hakkas lõuna poolt alates sadama (märg lumi, jäätuvad sademed, hiljem ka vihm). Puhus ida- ja kirdetuul 5–12, saartel ja rannikul puhanguti 15–17 m/s. Õhutemperatuur oli 1...5 °C (hommikul kuni –6,2 °C Narvas).'
1.04.2017 öö oli Ida-Eestis vähese pilvisusega, kohati udune ja sajuta, läänes oli pilvisem ning saartele saabus pärast keskööd vihmasadu, mis hommikuks mandrile levis. Lõunaks jõudsid sajupilved Ida-Eestisse: sadas vihma, sekka lörtsi ja kruupe. Õhtu poole sadu harvenes ja mitmel pool tekkis udu. Öösel puhus ida- ja kagutuul 2-8, rannikul hommikul kuni 12 m/s, päeval ulatus lõunatuul 4-10, läänerannikul 13, põhjarannikul 17 m/s. Õhtuks pöördus tuul edelasse. Öine õhutemperatuur oli -5..+2, päevane +3..+9ºC.
Ilmataadi aprillinalju
1.04.2017 Tallinn kell 16.12
Esimesed idud on juba väljas
1.04.2016 olime Lääne-Venemaale eemalduva madalrõhkkonna servas, Lõuna-Skandinaaviast saabus päeval järgmine. Ilm oli pilves ja mitmel pool udune, öösel sadas kohati veidi vihma, päeval saabus merelt tihedam sajuala. Õhtu tõi selgimisi. Puhus läänekaare tuul 4-8, rannikul kuni 12 m/s, päeval nõrgenes loode- ja põhjatuul, õhtul tugevnes 6-12 m/s. Öine õhutemperatuur oli -1..+2, päevane +2..+7ºC.
Tallinnas 01.04.2016
01.04.2015 öösel levis üle Eesti kõrgrõhuhari, samal ajal saabus uus madalrõhkkond Läänemere lõunaosast Leedu kohale ning liikus õhtuks Läti kohale. Öö oli Eestis kohati udune, hommiku poole jõudis edelast vihm, mis päeval taas terve maa vallutas. Puhus kagu- ja idatuul 3-9 m/s, päeval hommikul pöördus saartelt alates kirdesse ja ulatus 10 m/s, päeval tugevnes looderannikul 14 m/s, saartel pöördus tuul õhtu poole loodesse. Öine õhutemperatuur oli -2..+1, päevane +3..+7ºC. Nädala miinimum mõõdeti öösel Pärnus: -2,2ºC.
01.04,2015. Mustamäe
Haned kogunevad põllule
01.04.2015 kell 10.05 Järvekülas
01.04.2014 laskus Skandinaavia kohal tugevneva kõrgrõhkkonna serva mööda uus madalrõhulohk üle Eesti. Öö oli vähese ja vahelduva pilvisusega, ennelõunal jõudis Lääne- ja Põhja-Eestisse sadu (lumi, lörts, vihm), mis õhtuks kagu poole taandus. Puhus läänekaare tuul 3-7 m/s, pärastlõunal tugevnes loode- ja põhjatuul 11, rannikul 13 m/s. Öine õhutemperatuur oli -8..-1, päevane +2..+6°C.
1 aprill 2014 Raplamaal kell 18.34
Ja kevadest sai talv
1 aprill 2014 Raplamaal
01.04.2013 nihkus kõrgrõhuhari Eesti kohalt põhja poole ning Poolast liikus madalrõhkkond kirdesse. Selge taevas läks pilve ning hommikul hakkas alates Lõuna-Eestist lund sadama. Sadu levis kirde suunas ning Eesti loodeosa jäi kuivaks. Ida- ja kirdetuul tugevnes päeval 10, Liivi lahe ümbruses kuni 15 m/s. Öine õhutemperatuur oli -13..-3, päevane -1..+1,5°C.
1.04.2013, Raplamaa, Käru vald
01.04.2012 öösel ja hommikul oli Eesti kohal kõrgrõhuhari, lõuna paiku jõudis loodest veidi niiskust, õhtu poole saabus läänest uue madalrõhulohuga tihedam sadu. Sadas valdavalt lörtsi. Põhjakaare tuul nõrgenes hommikuks, päeval pöördus läände. Õhtul tugevnes aga edelatuul saartel 14-17 m/s. Öine õhutemperatuur langes 0..-9 °C-ni, päevane tõusis +1..+5 °C-ni.
Pildistatud 1.04.2012 Leevakul
01.04.2012. Mustamäe kell 18:52
01.04 liikus Taanist üle Lõuna-Rootsi uus tsüklon, mis vastu hommikut Baltimaade kohale niiske ja sooja õhu tõi. Alates saartest hakkas vihma sadama. Sooja õhu ees arenes maapinna lähedal mitmel pool udu ka päevasel ajal. Tsüklon ise liikus õhtuks üle Kuramaa Liivi lahele. Öösel oli külma 1..9 °C, saarte läänerannikul jäi juba kergelt plussi, päeval tõusis õhutemperatuur +2..+8 °C-ni.
01.04.2011 On Simunasse jõudnud ka esimene suurem vihmasadu. Siidisabad saavad nüüd pestud marju Foto: Janek Pärn
1. aprill Mustamäel
01.04 olime Skandinaaviast ulatuva tsükloni nn soojas sektoris, kus puhus soe kagutuul ning öösel jäi õhutemperatuur plusspoolele (0..+6 °C). Päev tuli Tartus, Võrus ja Valgas eelmisest soojemgi: kuni +16,4 °C (nädala maksimum). Pärastlõunal jõudis aga saartele vihmasadu, mis õhtuks madrile levis ning saju järel kandis läänekaarde pöörduv tuul merelt Eestisse taas külmemat õhku.
01.04.2010 Keila jõgi
Foto: TonisTaul
01.04 hommikupoolikul sadas vihma, pärastlõuast alates taevas selgines ja ilm oli sajuta ka 2.04. öösel. Maksimaalne õhutemperatuur oli 2,9°C-st Paldiskis kuni 8,2°C-ni Valgas ja Tiirikojal. Minimaalne õhutemperatuur oli -3,8°C-st Väike-Maarjas kuni +0,7°C-ni Paldiskis.
01.04.2009 Hobused
Foto: Galkin
Tori rand
Oja üle kallaste Tori vallas 1.04.09
01.04 päev ja möödunud öö oli selge ja sademeteta. Maksimaalne õhutemperatuur oli 6,0°C-st Tiirikojal kuni 14,6°C-ni Türil. Minimaalne õhutemperatuur oli -4,0°C-st Jõhvis kuni 2,8°C-ni Ristnas.
Sinililled 2008
Pildistatud 1.aprillil Paldiski lähistel
Lepaurvad 01..aprill
01.04 päeval ja möödunud ööl oli vähese pilvisusega kuiv ilm. Maksimaalne õhutemperatuur päeval oli vahemikus 4,4°C Paldiskis kuni 12,0°C Valgas ning minimaalne õhutemperatuur möödunud ööl -1,3°C Valgas kuni +3,5°C Vilsandil.
01.04.2007 Hüatsindihakatised
Jalutuskäik kevadesse
kevad on sündimise aeg! kuuvanused põrsad maailma avastamas.
01.04 päeval ja möödunud ööl oli pilves ilm. Kohati sadas vihma ja lörtsi. Maksimaalne õhutemperatuur oli päeval vahemikus 0,5°C Kihnus ja Ristnas kuni 5,4°C Võrus. Minimaalne õhutemperatuur öösel oli -0,5°C Sõrves kuni -2,7°C Väike-Maarjas.
01.04 oli vahelduva pilvisusega peamiselt sademeteta ilm. Mitmel pool oli udu. Maksimaalne õhutemperatuur päeval oli vahemikus -1,1°C Kihnus kuni +9,0°C Mustvees ja minimaalne õhutemperatuur öösel -6,3°C Jõhvis kuni +0,7°C Sõrves.
Loojang Paljassaarel
Loojangule järgi kl.21.02